Okresná prokuratúra Svidník 
Sovietskych hrdinov 200, 089 01 Svidník 	

Sp. zn. : Pv 440/13/7712	Svidník, 8.1.2014
EEČ : 2-60-2-2014

U Z N E S E N I E

Trestná vec:	obvinená XXXXX 
Prečin:	Ohrozovanie mravnej výchovy mládeže podľa § 211 odsek 1 písmeno b Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Svidník
Podľa § 215 odsek 1 písmeno e Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ako matka maloletého Kristiána O. nar. 10.08.1999, žiaka 7. ročníka ZŠ na Hrnčiarskej ulici v Stropkove,  v Stropkove a inde nevenovala jeho výchove náležitú pozornosť, najmä ho neposielala do školy, v dôsledku čoho menovaný v školskom roku 2012/2013 v období od 03.09.2012 do 28.06.2013 vymeškal celkom 520 vyučovacích hodín, z ktorých 383 vyučovacích hodín nebolo riadne ospravedlnených

lebo obvinený nebol v čase činu pre nepríčetnosť trestne zodpovedný

Odôvodnenie:
	Uznesením Obvodného oddelenia PZ v Stropkove ČVS: ORP-328/SP-SK-2013 zo dňa 30.08.2013 bolo podľa § 199 ods. 1 Tr. por. začaté trestné stíhanie a súčasne podľa § 206 ods. 1 Tr. por. vznesené obvinenie Eve Čonkovej pre skutok kvalifkovaný ako prečin ohrozovania mravnej výchovy mládeže podľa § 211 ods. 1 písm. b/ Tr. zák., ktorého sa menovaná mala dopustiť na skutkovom základe uvádzanom vo výrokovej časti uznesenia.
	Z vyžiadaného znaleckého posudku súdnych znalcov z odboru zdravotníctva a farmácie odvetvia psychiatrie vyplýva, že obvinená v čase spáchania skutku trpela a aj v súčasnosti trpí stredne ťažkou mentálnou retardáiou a hluchonemotou, následkom čoho nebola a nie je schopná rozoznať protiprávnosť svojho konania ani ovládať svoje konanie a nie je ani schopná správne chápať zmysel trestného konania. 
	Podľa § 215 ods. 1 písm. e/ Tr. por., prokurátor zastaví trestné stíhanie, ak obvinený nebol v čase činu pre nepríčetnosť trestne zodpovedný.
	Nakoľko v danom prípade  boli splnené zákonné podmienky pre postup podľa citovaného ustanovenia, bolo potrebné rozhodnúť tak, ako sa uvádza vo výroku uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Ernest Hošík
prokurátor